**Vienošanās**

**par siltumenerģijas sekundāra tirgus pakalpojumiem**

**pie \_\_\_\_\_\_\_\_\_\_\_\_\_\_\_\_līguma par siltumenerģijas pirkšanu – pārdošanu**

*Dokumenta datums*

*ir pēdējā pievienotā droša elektroniskā*

*paraksta un laika zīmoga datums*

**\_\_\_\_\_\_\_\_\_\_\_\_\_\_\_\_\_\_\_** reģistrācijas Nr.\_\_\_\_\_\_\_\_\_\_\_\_\_\_\_\_, kuru uz \_\_\_\_\_\_\_\_\_pamata pārstāv \_\_\_\_\_\_\_\_\_\_\_\_\_\_\_\_\_, (turpmāk tekstā – RAŽOTĀJS) no vienas puses un

**akciju sabiedrība "RĪGAS SILTUMS",** reģistrācijas Nr.40003286750, kuru uz statūtu pamata pārstāv tās valdes locekļi: Mārcis Kauliņš un Raivis Elliņš, kā sistēmas operators, kas nodrošina siltumenerģijas pārvadi, sadali un siltumenerģijas iepirkumu organizēšanu (turpmāk – OPERATORS), RAŽOTĀJS un OPERATORS kopā saukti – PUSES, pamatojoties uz \_\_\_\_\_\_\_\_\_\_\_\_\_\_ Pušu starpā noslēgtā līguma par siltumenerģijas pirkšanu – pārdošanu (turpmāk – Līgums), 10.2.punktu,

ievērojot pastāvošo elektroenerģijas nākošās dienas tirgu un pastāvošo sinerģiju starp siltumenerģijas un elektroenerģijas tirgus un to, ka elektroenerģijas tirgus svārstību rezultātā rodas iepriekš neprognozējama koģenerācijas procesā saražota siltumenerģija, kas nav iekļauta regulārajā siltumenerģijas iknedēļas tirgū,

lai veicinātu klimatneitralitātes mērķu sasniegšanu, kā arī sekmētu dažādas izcelsmes siltumenerģijas iekļaušanu lietderīgi izmantojamajā apjomā, PUSES noslēdz šo vienošanos (turpmāk – Vienošanās):

1. OPERATORS piedāvā un RAŽOTĀJS piekrīt siltumenerģijas pārdispečerēšanas pakalpojuma īstenošanas kārtībai, lai iknedēļas siltumenerģijas tirgū iekļautu neregulāru periodu un izcelsmes avotu siltumenerģiju (turpmāk – Sekundārais siltumenerģijas tirgus).
2. RAŽOTĀJS, iesniedzot OPERATORAM piegādājamās siltumenerģijas apjomu un tās cenas piedāvājumu/-us iknedēļas siltumenerģijas Iepirkuma procedūrā nākamajai tirdzniecības nedēļai saskaņā ar Rīgas pilsētas Daugavas labā krasta siltumapgādes sistēmas siltumenerģijas iepirkumu procedūru norises noteikumu 2.nodaļu var iesniegt arī piedāvājumu siltumenerģijas Regulēšanas maksai un Regulēšanas jaudai, saskaņā ar Siltumenerģijas sekundārā tirgus noteikumos (turpmāk – Tirgus noteikumi) noteikto kārtību.
3. Regulēšanas maksa ir maksājums RAŽOTĀJAM par iknedēļas tirgū nododamās siltumenerģijas apjoma samazinājumu pēc OPERATORA dispečervadības rīkojuma saņemšanas.
4. RAŽOTĀJS katru dienu līdz pulksten 16:00 var iesniegt OPERATORAM Atlikuma siltumenerģijas piedāvājumu iekļaušanai Sekundārajā siltumenerģijas tirgū saskaņā ar Tirgus noteikumos noteikto kārtību.
5. Tirgus noteikumus izstrādā un apstiprina OPERATORS. Tie ir šīs vienošanās neatņemama sastāvdaļa un PUŠU rīcība katru nedēļu tiek īstenota saskaņā ar attiecīgajā laika posmā spēkā esošajiem Tirgus noteikumiem.
6. Tirgus noteikumus pēc to apstiprināšanas OPERATORS publicē savā tīmekļvietnē www.rs.lv, norādot datumu, kad Tirgus noteikumi stājas spēkā. Tirgus noteikumus PUSES neparaksta. Parakstot šo Vienošanos, RAŽOTĀJS apliecina, ka ir iepazinies ar Tirgus noteikumiem, piekrīt tiem, apņemas tos ievērot un apliecina, ka tam Tirgus noteikumi ir pieejami.
7. OPERATORS var izstrādāt grozījumus Tirgus noteikumos, par izstrādātajiem grozījumiem informējot RAŽOTĀJU 15 (piecpadsmit) dienas pirms šo Tirgus noteikumu grozījumu spēkā stāšanās.
8. Tirgus noteikumu prasību neievērošana ir uzskatāma par šī Vienošanās pārkāpumu.
9. OPERATORA pienākumi un tiesības:
	1. tiesības izstrādāt un apstiprināt Tirgus noteikumus un publicēt tos savā tīmekļvietnē;
	2. pienākums nodrošināt nepārtrauktu un kvalitatīvu siltumenerģijas pārdispečerēšanu, kad sistēmas režīms un ekonomiskie apsvērumi to pieļauj veidā, kas sniedz ieguvumu siltumenerģijas sistēmas lietotājiem;
	3. pienākums veikt norēķinus par siltumenerģijas pārdispečerēšanas pakalpojumu.
10. RAŽOTĀJA pienākumi un tiesības:
	1. pienākums ievērot OPERATORA Tirgus noteikumus;
	2. pienākums sniegt OPERATORAM šajā Vienošanās un Tirgus noteikumos noteikto nepieciešamo informāciju;
	3. pienākums ievērot OPERATORA uzdoto slodžu atbilstību (balansatbildību);
	4. tiesības piedalīties sekundārajā siltumenerģijas tirgū pēc brīvprātības principa, ievērojot siltumenerģijas tirgus dalībnieku savstarpējas konkurences pienākumu.
11. Norēķini par siltumenerģijas pārdispečerēšanas pakalpojumiem notiek saskaņā ar līguma par siltumenerģijas pirkšanu – pārdošanu noteikto kārtību, iekļaujot rēķinā atsevišķas pozīcijas (Regulēšanas maksa un OPERATORA aktivizētais siltumenerģijas Regulēšanas jaudas apjoms (MW) un norādot kopējo maksu par Regulēšanas jaudas aktivizācijas pakalpojumu.
12. Tirgus noteikumos noteikto siltumenerģijas slodžu parametru pārkāpšana gadījumā (balansatbildība) OPERATORS piemēro RAŽOTĀJAM:
	1. par paaugstinātu siltumenerģijas nebalansu - 100% cenas samazinājumu siltumenerģijas nebalansa apjomam no konkrētā RAŽOTĀJA iesniegtā siltumenerģijas piedāvājuma cenas Tirdzniecības nedēļā.
	2. par pazeminātu siltumenerģijas nebalansu - 40% uzcenojumu siltumenerģijas nebalansa apjomam, kuru OPERATORS iepērk par Sabiedrisko pakalpojumu regulēšanas komisijas apstiprināto koģenerācijas tarifu.
13. RAŽOTĀJA objektīvu tehnoloģisko traucējumu (avārijas) apstāšanās Regulēšanas jaudas aktivizācijas periodā nav uzskatāma par nebalansu un par šo periodu OPERATORS var nepiemērot šīs Vienošanās 12.punktā noteikto balansatbildības maksu.
14. OPERATORS nodrošina RAŽOTĀJAM piekļuvi OPERATORA operatīvi tehniskai informācijas sistēmai (OTIS), kurā ir pieejami momentānie citu sekundārā siltumenerģijas tirgus dalībnieku tehnoloģiskie parametri: turpgaitas siltumnesēja spiediens P1 un temperatūra T1, atgaitas siltumnesēja spiediens P2 un temperatūra T2, siltumnesēja caurplūde V un siltumslodze Q.
15. RAŽOTĀJS ir informēts, ka tā šīs Vienošanas 13.punktā minētie tehnoloģiskie parametri būs pieejami citiem sekundārā siltumenerģijas tirgus dalībniekiem.
16. Vienošanās ir spēkā līdz 2024.gada 26.aprīlim.
17. PUSĒM vienojoties, Vienošanos var grozīt vai papildināt. Visi Vienošanās grozījumi, pielikumi un papildinājumi ir noformējami rakstiski, un pēc abpusējas parakstīšanas tie kļūst par šī Vienošanās neatņemamu sastāvdaļu. Šajā punktā norādītā Vienošanās un tās pielikumu grozīšanas kārtība neattiecas uz Tirgus noteikumiem.
18. Vienošanās darbība var tikt pārtraukta līguma par siltumenerģijas pirkšanu – pārdošanu noteiktajā kārtībā.
19. Vienošanās ir sagatavota elektroniska dokumenta veidā un tiek parakstīta ar drošu elektronisko parakstu, kas satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.
20. Vienošanās stājas spēkā tās abpusējās parakstīšanas dienā, bet Tirgus noteikumi stājas spējā 2024.gada 6.janvārī.
21. Pušu rekvizīti:

|  |  |
| --- | --- |
| **RAŽOTĀJS:** | **OPERATORS:** |
| **\_\_\_\_“\_\_\_\_\_\_\_\_\_\_\_\_\_\_\_\_\_\_\_”**Reģistrācijas. Nr.PVN maksātāja Nr.Adrese: Banka: Kods: Konts: \*paraksts\*atšifrējums/amats | **Akciju sabiedrība “RĪGAS SILTUMS”**Reģistrācijas. Nr. 40003286750PVN maksātāja Nr. LV40003286750Adrese: Cēsu iela 3A, Rīga, LV-1012Banka: Luminor Bank AS Latvijas filiāle Kods: RIKOLV2XKonts: LV18RIKO0002013025455\*parakstsValdes loceklis M. Kauliņš\*parakstsValdes loceklis R. Elliņš |

\*DOKUMENTS PARAKSTĪTS AR DROŠIEM ELEKTRONISKIEM PARAKSTIEM UN SATUR LAIKA ZĪMOGUS